0c1c088fa80f879a1bafbe08cabee42d
### Πως πάω στα Κουφονήσια;


travelmyth.gr
2020.45

Στα Κουφονήσια μπορείτε να φτάσετε ακτοπλοϊκώς, ενώ το λιμάνι βρίσκεται στο Άνω Κουφονήσι. Δρομολόγια πλοίων αναχωρούν ανά τακτά χρονικά διαστήματα από το λιμάνι του [Πειραιά](https://www.travelmyth.gr/πειραιας/ξενοδοχεια) και το ταξίδι διαρκεί 5-7 ώρες, καθώς το πλοίο κάνει στάσεις και σε άλλα νησιά. Τους καλοκαιρινούς μόνο μήνες ακτοπλοϊκά δρομολόγια πραγματοποιούνται και από το λιμάνι της [Ραφήνας](https://www.travelmyth.gr/ραφηνα/ξενοδοχεια), με διάρκεια διαδρομής 6-8 ώρες.  

  

Καθώς τα Κουφονήσια ανήκουν στις [Κυκλάδες](https://www.travelmyth.gr/κυκλαδες/ξενοδοχεια), η πρόσβαση σε αυτά είναι δυνατή και από πολλά γύρω νησιά όπως [Αμοργός](https://www.travelmyth.gr/αμοργος/ξενοδοχεια), [Νάξος](https://www.travelmyth.gr/ναξος/ξενοδοχεια), [Σχοινούσα](https://www.travelmyth.gr/σχοινουσα-σχοινουσα/ξενοδοχεια), [Ηρακλειά](https://www.travelmyth.gr/ηρακλεια/ξενοδοχεια), [Δονούσα](https://www.travelmyth.gr/δονουσα-δονουσα/ξενοδοχεια), [Σαντορίνη](https://www.travelmyth.gr/σαντορινη/ξενοδοχεια), [Φολέγανδρος](https://www.travelmyth.gr/φολεγανδρος/ξενοδοχεια), [Σίφνος](https://www.travelmyth.gr/σιφνος/ξενοδοχεια), [Μήλος](https://www.travelmyth.gr/μηλος/ξενοδοχεια), [Πάρος](https://www.travelmyth.gr/παρος/ξενοδοχεια) και [Μύκονος](https://www.travelmyth.gr/μυκονος/ξενοδοχεια).



6dd3a18a008d04888db57a8ef4d91497
### Που να μείνω στα Κουφονήσια;


travelmyth.gr
2020.45

Αν και τα Κουφονήσια αποτελούνται από δύο νησιά, το Άνω και το Κάτω, τα ξενοδοχεία/καταλύματα και η πλειοψηφία των τουριστικών παροχών βρίσκονται στο **Άνω Κουφονήσι**, μιας και το Κάτω είναι πιο απομονωμένο.



ec8707403654061b1550fc3e6ce84651
### Ποια μέρη έχουν τα Κουφονήσια;


travelmyth.gr
2020.45

Οι δύο νησίδες που απαρτίζουν τα Κουφονήσια είναι το **Άνω** και το **Κάτω Κουφονήσι**. Στο Άνω Κουφονήσι βρίσκεται το λιμάνι του νησιού και η **Χώρα** ή αλλιώς απλά Κουφονήσι, όπου βρίσκονται και τα περισσότερα τουριστικά καταλύματα. Μερικοί γνωστοί οικισμοί του νησιού είναι ο **Φανός**, ο **Φοίνικας** και το **Πορί**, καθένας από τους οποίους διαθέτει και τη δική του παραλία.



ef28e41aec6c83d63d94bbad5a806906
### Ποια είναι τα αξιοθέατα στα Κουφονήσια;


travelmyth.gr
2020.45

Αν και μικρά, τα Κουφονήσια έχουν αρκετά μέρη φυσικής ομορφιάς και ιστορίας που αξίζει να επισκεφθείτε κατά τη διάρκεια του ταξιδιού σας.  

  

Το **Λαογραφικό Μουσείο** που βρίσκεται στο Άνω Κουφονήσι λειτουργεί από το 2011 και περιλαμβάνει σημαντικά εκθέματα της Κυκλαδίτικης ιστορίας και τρόπου ζωής των κατοίκων του νησιού.  

  

Δεν μπορείτε να παραλείψετε μία επίσκεψη στην **Πισίνα**, τη φυσική πισίνα που βρίσκεται στην ανατολική πλευρά του νησιού, η οποία φιγουράρει στις περισσότερες φωτογραφίες του νησιού και προσφέρει ένα εκπληκτικό περιβάλλον για κολύμπι και χαλάρωση.  

  

Το νησί διαθέτει επίσης και σπηλιές, τις οποίες λέγεται πως κάποτε χρησιμοποιούσαν οι πειρατές ως κρυσφήγετο. Η **σπηλιά Το Μάτι του Διαβόλου** βρίσκεται κοντά στην παραλία Πορί, αλλά η είσοδός της είναι καλά κρυμμένη και δεν είναι ορατή από το μονοπάτι. Στον **Ορμό του Ξυλομπάτη**, βόρεια από το Πορί, βρίσκονται άλλες δύο σπηλιές που αξίζει να εξερευνήσετε, καθώς θα δώσουν μία νότα περιπέτειας και μυστηρίου στο ταξίδι σας.  

  

Τέλος, στο νησί βρίσκονται και δύο **Μύλοι**, ο ένας πάνω από το λιμάνι και άλλος στην περιοχή του Καρνάγιου στο Λουτρό. Αν και φυσικά κανένας από τους δύο δεν λειτουργεί πλέον, αποτελούν αξιοθαύμαστα κομμάτια της τοπικής παραγωγής του νησιού.



ff8205ecbbce954c24ccce886643914a
### Ποιες παραλίες έχουν τα Κουφονήσια;


travelmyth.gr
2020.45

Οι παραλίες που συναντά κανείς στα Κουφονήσια διαθέτουν πεντακάθαρα γαλαζοπράσινα νερά, κάποιες με βότσαλα και άλλες με άμμο και μοιάζουν να έχουν βγει από κάποιο εξωτικό παραμύθι. Έχετε όμως κατά νου πως οι περισσότερες δεν διαθέτουν σκιά και δεν είναι οργανωμένες, αν και σε κάποιες υπάρχουν καφετέριες και μαγαζιά απ' όπου μπορείτε να προμηθευτείτε κάποιο δροσερό ρόφημα ή κολατσιό.  

  

Τόσο το Άνω όσο και το Κάτω Κουφονήσι έχουν εξαιρετικές παραλίες που θα ικανοποιήσουν τόσο αυτούς που απολαμβάνουν τις πολυσύχναστες παραλίες όσο και εκείνους που θέλουν μια ήσυχη και απόμερη παραλία για να απολαύσουν το μπάνιο τους.  

  

Στο **Άνω Κουφονήσι**, η παραλία **Άμμος** είναι η κεντρική παραλία του χωριού και βρίσκεται στο λιμάνι. Οι παραλίες που συγκεντρώνουν τον περισσότερο κόσμο είναι η παραλία **Πορί** που θεωρείται και από τις ομορφότερες του νησιού, αλλά και η **Πλατιά Πούντα** ή αλλιώς **Ιταλίδα**, στην οποία ωστόσο δεν υπάρχει κανένα μαγαζί ή καφετέρια. Αξίζει επίσης να επισκεφθείτε και την παραλία **Χαροκόπου ή Φοίνικα** και την παραλία **Φανός**. Τέλος, αν και δεν είναι ακριβώς παραλίες, δεν μπορούμε να μην αναφέρουμε το **Γάλα**, την "κρυφή παραλία" που βρίσκεται ανάμεσα σε βράχια και έχει πάρει το όνομά της από το ιδιαίτερο χρώμα των νερών της, καθώς και την **Πισίνα**, που δεν πρόκειται παρά για μία... φυσική πισίνα απαράμιλλης ομορφιάς.  

  

Όσο για το **Κάτω Κουφονήσι**, η πιο δημοφιλής είναι η παραλία **Νερό**, η οποία διαθέτει και ένα μέρος με φοίνικες και αρμυρίκια που δημιουργεί μία ονειρική ατμόσφαιρα. Οι παραλία **Λάκοι** με βότσαλα και η μικρή παραλία **Δέτης** με άμμο είναι επίσης καλές για κολύμπι. Τέλος, η παραλία **Πεζούλια** είναι ίσως η πιο δυσπρόσιτη, καθώς μπορείτε να τη φτάσετε μόνο με σκάφος ή μέσω ενός μονοπατιού από την παραλία Νερό.



3d57fee2160fa4e309efcbc17f3a5027
### Τι δραστηριότητες μπορώ να κάνω στα Κουφονήσια;


travelmyth.gr
2020.45

Από τις πιο δημοφιλείς δραστηριότητες είναι σίγουρα η **πεζοπορία** και η **ποδηλασία**, καθώς μπορείτε να περπατήσετε από τη μία άκρη του κάθε νησιού στην άλλη, ή να νοικιάσετε ένα ποδήλατο και να απολαύσετε την υπέροχη διαδρομή.  

  

Τα νησιά αυτά είναι επίσης ιδανικός προορισμός για **καταδύσεις**, καθώς μπορείτε να εξερευνήσετε τα μυστικά που κρύβει ο πανέμορφος βυθός ή να κάνετε **καγιάκ** στα καταγάλανα νερά.  

  

Μία άλλη επιλογή είναι να **ενοικιάσετε σκάφος** για να περιπλανηθείτε από τη μία παραλία στην άλλη, ή για να πάτε στις απόμερες παραλίες στο Κάτω Κουφονήσι. Επιπλέον, μπορείτε να κάνετε και κάποια **ημερήσια εκδρομή** στο Κάτω Κουφονήσι ή στα γύρω νησιά.  

  

Στα Κουφονήσια διοργανώνονται και διάφορα **πανηγύρια** τα οποία μπορείτε να επισκεφθείτε αν βρίσκεστε στο νησί τις ημέρες εκείνες. Ενδεικτικά αναφέρουμε τη Γιορτή του Ψαρά που λαμβάνει χώρα το Σάββατο του τριημέρου του Αγίου Πνεύματος, το Πανηγύρι της Παναγιάς τον Δεκαπενταύγουστο στο εκκλησάκι της Παναγίας στο Κάτω Κουφονήσι και τη Γιορτή του Αγίου Γεωργίου στις 23 Απριλίου.



0ae4cc6e0eea377ea2457a0cbeeb139a
### Που να πάω στα Κουφονήσια;


travelmyth.gr
2020.45

Όσοι επισκέπτονται τα Κουφονήσια έχουν να μιλούν για τις πανέμορφες και πεντακάθαρες παραλίες τους, οι οποίες μοιάζουν σαν τις παραλίες ενός εξωτικού νησιού. Επομένως, πρώτος σταθμός του ταξιδιού σας είναι οπωσδήποτε μία ή και περισσότερες **παραλίες είτε στο Άνω ή στο Κάτω Κουφονήσι**. Από το ταξίδι σας δεν μπορεί να λείψει και η επίσκεψη στις "κρυμμένες παραλίες" των Κουφονησίων, την Πισίνα και το Γάλα, κάθε μία από τις οποίες θα σας χαρίσει αξέχαστες στιγμές σε ένα μοναδικό τοπίο.  

  

Μιας που μιλάμε για μέρη κρυμμένα, αν νιώθετε περιπετειώδεις, μπορείτε να ψάξετε να βρείτε τις **σπηλιές** των νησιών όπου λένε πως κρύβονταν κάποτε οι πειρατές. Το Μάτι του Διαβόλου και οι σπηλιές στον Ορμό του Ξυλομπάτη είναι προσβάσιμες (αλλά όχι ορατές) από την παραλία Πορί.  

  

Αν συμπίπτουν με τις ημέρες του ταξιδιού σας, μπορείτε να παρευρεθείτε και σε κάποιο από τα **πανηγύρια** που γίνονται στα Κουφονήσια, με πιο δημοφιλές τη Γιορτή του Ψαρά το τριήμερο του Αγίου Πνεύματος.



aa1367dfda8699d223824d5fe794b1b2
### Τι γεύσεις να δοκιμάσω στα Κουφονήσια;


travelmyth.gr
2020.45

Οι λάτρεις του καλού φαγητού και των φρέσκων θαλασσινών θα ευχαριστηθούν απόλυτα τη διαμονή τους στα Κουφονήσια, όπου το **φρέσκο ψάρι**, τα **θαλασσινά** και προτίστως η **αστακομακαρονάδα** έχουν την τιμητική τους. Οι περισσότερες ταβέρνες και εστιατόρια βρίσκονται στο Άνω Κουφονήσι και μπορείτε να απολαύσετε το φαγητό σας σε συνδυασμό με την εκπληκτική θέα, ή να πάρετε ένα παγωτό στο χέρι και να κάνετε βόλτα στα γραφικά σοκάκια του νησιού.



2e6bc2d58950091a6d3eda44c095bdd0
### Που βρίσκονται τα Κουφονήσια;


travelmyth.gr
2020.45

Τα Κουφονήσια βρίσκονται στο Αιγαίο Πέλαγος και αποτελούν μέρος των Κυκλάδων. Απαρτίζονται από δύο νησίδες, το Άνω και το Κάτω Κουφονήσι, ενώ και το ακατοίκητο νησί Κέρος περιλαμβάνεται στην κοινότητα Κουφονησίων. Τα Κουφονήσια βρίσκονται νοτιοανατολικά της [Νάξου](https://www.travelmyth.gr/ναξος/ξενοδοχεια) και δυτικά της [Αμοργού](https://www.travelmyth.gr/αμοργος/ξενοδοχεια).



d1786540047094fb808771bfad56e26c
### Που ανήκουν τα Κουφονήσια;


travelmyth.gr
2020.45

Τα Κουφονήσια ανήκουν στις [Κυκλάδες](https://www.travelmyth.gr/κυκλαδες/ξενοδοχεια) και πιο συγκεκριμένα αποτελούν μέρος του συμπλέγματος των Μικρών Ανατολικών Κυκλάδων μαζί με νησιά όπως η [Δονούσα](https://www.travelmyth.gr/δονουσα-δονουσα/ξενοδοχεια), η **Κέρος** (το μοναδικό ακατοίκητο νησί του συμπλέγματος), η [Σχοινούσα](https://www.travelmyth.gr/σχοινουσα-σχοινουσα/ξενοδοχεια) και η [Ηρακλειά](https://www.travelmyth.gr/ηρακλεια/ξενοδοχεια).



c87d24cb90b67ec9923b29b1efb66158
### Ποιος είναι ο πληθυσμός των Κουφονησίων;


travelmyth.gr
2020.45

Σύμφωνα με την απογραφή του 2011, ο πληθυσμός των Κουφονησίων ανέρχεται στους 366 κατοίκους.



f3e86a4be42e001d39ce0cc4feb9cf98
### Γιατί λέγονται Κουφονήσια;


travelmyth.gr
2020.45

Τα λένε Κουφονήσια γιατί ανάμεσα στα δύο νησιά και το Γλαρονήσι υπάρχει ένας κόλπος που στην αρχαιότητα ονομαζόταν "Κουφός Λιμήν" ή αλλιώς απάνεμο λιμάνι, κι έτσι έδωσε και το όνομα στα δύο νησιά. Υπάρχει ωστόσο και μια δεύτερη εκδοχή για την προέλευση του ονόματος, κατά την οποία το νησί πήρε το όνομα αυτό καθώς υπάρχουν πολλές σπηλιές και ιζηματογενή πετρώματα ολόγυρά του.


